At uxxam merra, ass-nni ara tebdu ttɣunzu-t fell-as, ḥedd ur as-yettak azal, yiwen ur t-isedehu neɣ ad t-ihuz mi ara tettru neɣ mi ara tili di dduḥ, ay-agi ibeggen-it-id Yidir deg wafir anda i d-yenna "kem di tattalt tenḍeḍ, ṭṭes dduḥ ad kem-yessdehu", imi taqcict di tmetti taqbaylit seg ass mi ara d llal is-ttaran di ṭṭerf yezga yettili meḥyaf gar-s d uqcic, d ay-agi i d-yemmalen amkan n tmeṭṭut di tmetti taqbaylit.Mi ara nger tamawt ɣer uzuzen s umata, ad d-nnaf d akken werǧin tella temɣart neɣ tayemat,mi ara t-zuzen llufan ad d-inni "A yelli", tezga teqqer " kečč a mmi, Mimmi ", awallen n tmedyazt-agi ččuren d lemɛani lqayen,Yidir s usefru-agi ers-ed a yiḍes yerra-d assirem i teḥdayin merra, ur yeqḍiɛ ara layas fell-asent, xas akken tidiren-t meḥayaf-agi i yellan di tmetti taqbaylit, yettmenni-asent ala ayen yelhan, yessaram ad imɣuren-t, ad kksen-t ddel d leḥif ɣef yiman-nsent ibeggen-it-id deg wafir-agi mi d-yenna: "Asmi ara timɣureḍ, adam cerḍeɣ adrim s usafu"